ai4bharat/Pralekha huggingface dataset:
கலாசாரத்துறை அமைச்சகம்
மங்கோலிய கஞ்சூர் கையெழுத்துப் பிரதிகளின் மறு அச்சிடப்பட்ட தொகுதிகளில் முதல் ஐந்து தொகுதிகள் வெளியிடப்பட்டன
கையெழுத்துப் பிரதிகளுக்கான தேசிய இயக்கத்தின்  கீழ் மங்கோலிய கஞ்சூரின் 108 தொகுதிகளை மறுபதிப்பு செய்யும் திட்டத்தை கலாச்சார அமைச்சகம் மேற்கொண்டுள்ளது. NMM இயக்கத்தின் கீழ் வெளியிடப்பட்ட மங்கோலிய கஞ்சூரின் ஐந்து தொகுதிகளின் முதல் தொகுப்பு இந்திய ஜனாதிபதி திரு. ராம்நாத் கோவிந்திற்கு, தர்ம சக்ரா தினம் என்றும் அழைக்கப்படும் குரு பூர்ணிமா தினத்தன்று 2020, ஜூலை 4ஆம் தேதி வழங்கப்பட்டது. பின்னர் ஒரு தொகுப்பு இந்தியாவின் மங்கோலியாவின் தூதர் திரு. கோன்ச்சிங் கான்போல்ட் அவர்களிடம், கலாச்சார அமைச்சகத்தின் மாநில அமைச்சர்  மற்றும் சுற்றுலா அமைச்கத்தின் மாநில அமைச்சர்  ஆகியோரால். சிறுபான்மை விவகாரங்களுக்கான அமைச்சர் திரு கிரேன் ரிஜிஜு முன்னிலையில் ஒப்படைக்கப்பட்டது.
மங்கோலிய கஞ்சூரின் மொத்த 108 தொகுதிகளும் மார்ச், 2022க்குள் வெளியிடப்படும் என்று எதிர்பார்க்கப்படுகிறது.
கையெழுத்துப் பிரதிகளுக்கான தேசிய இயக்கத்தின் நோக்கங்களில் ஒன்று வெளியிடப்படாத, அரிதான கையெழுத்துப்பிரதிகளை வெளியிடுவதேயாகும், இதனால் அவற்றில் பொதிந்துள்ள ஆழ்ந்த அறிவு ஆராய்ச்சியாளர்கள், அறிஞர்கள், பொதுமக்களுக்குப் பரவலாகப் பரவுகிறது. இந்தத் திட்டத்தின் கீழ், மங்கோலிய கஞ்சூரின் 108 தொகுதிகளின் மறுபதிப்பு இயக்கத்தால் மேற்கொள்ளப்பட்டுள்ளது. இதன் அனைத்து தொகுதிகளும் மார்ச், 2022க்குள் வெளியிடப்படும் என்று எதிர்பார்க்கப்படுகிறது. பிரபல அறிஞர் பேராசிரியர் லோகேஷ் சந்திராவின் மேற்பார்வையில் இந்த பணி மேற்கொள்ளப்பட்டு வருகிறது.
அறிவியல் மற்றும் தொழில்நுட்பத்துறை
கோவிட்19 தொற்று கண்டறியும் தொழில்நுட்பம்: சி எஸ் ஐ ஆர் - ஐ ஜி ஐ பி நிறுவனத்துடன் டாடா நிறுவனம் உடன்பாடு
கோவிட் 19 தொற்றினை உடனே கண்டறியும் கருவிக்கான தொழில்நுட்பத்தைக் கண்டறிவதற்காக மத்திய அரசின் அறிவியல் தொழில்கள் ஆராய்ச்சிக் குழுவின் ஆய்வகமான மரபியல் மற்றும் ஒருங்கிணைந்த உயிரியல் நிறுவனமும் டாடா சன்ஸ் நிறுவனமும் புரிந்துணர்வு ஒப்பந்தம் ஏற்படுத்திக் கொண்டுள்ளன.
இந்த உடன்பாட்டின் கீழ் ஃபெலுடா எனப்படும் கருவித் தொழில்நுட்பத்தை டாடா நிறுவனத்துடன் பகிர்ந்து கொள்ள உரிமம் வழங்கப்படும். இதன்படி நடப்பு மே மாத இறுதியில் இக்கருவி, கையாளும் தொழில்நுட்பம் ஆகியவை பரவலாக அதிக அளவில் செயல்பாட்டுக்கு வர வழி வகுக்கப்படும்.
கோவிட் 19 தொற்றை ஒழிப்பதற்கான இந்த ஃபெலூடா கருவித் தொழில்நுட்பமும் முழுக்க இந்தியாவிலேயே வடிவமைக்கப்பட்ட அறிவியல் கண்டுபிடிப்பாகும். பெருமளவில் பயன்படுத்தக் கூடியது. இது எளிதில் கையாளக் கூடியது. விலை மலிவானது, இதர இயந்திரங்களை சார்ந்திருக்க வேண்டிய அவசியமில்லாதது. இக்கருவி பரவலாகப் பயன்படுத்தும் வகையிலும் விரைவாகவும் கொண்டு வருவதற்கு மற்றும் டாடா சன்ஸ் நிறுவன நிறுவனமும் முனைப்புடன் ஈடுபட்டு வருகின்றன.
===
(Visitor Counter : 134
உள்நாட்டு விமானப் போக்குவரத்து அமைச்சகம்
தற்போதைய முனையங்கள், புதிய முனையங்களின் விரிவாக்கம் மற்றும் நவீனப்படுத்துதல், ஓடுதளங்களை வலுப்படுத்துதல் ஆகியவற்றுக்காக அடுத்த 5 ஆண்டுகளில் விமானப்போக்குவரத்துத் துறையில் சுமார் ரூ.98,000 கோடி அளவிற்கு முதலீடு செய்ய இந்திய விமான நிலையங்கள் ஆணையம் மற்றும் இதர விமான நிலைய நிறுவனங்கள் இலக்கு நிர்ணயித்துள்ளன
தற்போதைய முனையங்கள், புதிய முனையங்களின் விரிவாக்கம் மற்றும் நவீனப்படுத்துதல், ஓடுதளங்களை வலுப்படுத்துதல் ஆகியவற்றுக்காக அடுத்த 5 ஆண்டுகளில் விமானப் போக்குவரத்துத் துறையில் சுமார் ரூ.98,000 கோடி அளவிற்கு முதலீடு செய்ய இந்திய விமான நிலையங்கள் ஆணையம் மற்றும் இதர விமான நிலைய நிறுவனங்கள் இலக்கு நிர்ணயித்துள்ளன. இவற்றில் சுமார் ரூ. 60,000 கோடி தற்போதைய விமான நிலையங்களின் மேம்பாட்டிற்காகவும், சுமார் ரூ.38,000 கோடி புதிய பசுமை விமான நிலையங்களை உருவாக்கவும் ஒதுக்கப்பட்டுள்ளன.
21 புதிய பசுமை விமான நிலையங்களை அமைப்பதற்கு மத்திய அரசு ஒப்புதல் அளித்துள்ளது. இத்திட்டத்தின் மதிப்பு ரூ.45,000 கோடிக்கும் மேலாக உள்ளது.
சென்னை விமான நிலையம் 2-ம் கட்ட நவீனமயமாக்கலுக்கு ரூ.2,467 கோடி ஒதுக்கப்பட்டுள்ளது. திருச்சிராப்பள்ளி சர்வதேச விமான நிலையத்தின் பயணிகள் முனையக் கட்டிடம் உள்ளிட்டவற்றின் மேம்பாட்டிற்காக ரூ.951.28 கோடி ஒதுக்கப்பட்டுள்ளது. தூத்துக்குடி விமான நிலைய மேம்பாட்டிற்காக ரூ.380.81 கோடி ஒதுக்கப்பட்டுள்ளது.
இத்தகவலை விமானப் போக்குவரத்துத்துறை இணையமைச்சர் திரு ஓய்வுபெற்ற ஜெனரல் வி கே சிங் மாநிலங்களவையில் இன்று எழுத்துப்பூர்வமாக கூறினார்.
பெட்ரோலியம் மற்றம் இயற்கை எரிவாயு அமைச்சகம்
E20 பெட்ரோல்
E20  பெட்ரோல் என்பது 20% நீரற்ற எத்தனால் மற்றும் 80% மோட்டார் பெட்ரோல் எரிபொருள் அளவு ஆகியவற்றின் கலவையாகும். இறக்குமதி சார்புநிலையைக் குறைத்தல், வேலைவாய்ப்பை உருவாக்குதல், விவசாயிகளுக்கு சிறந்த ஊதியத்தை வழங்குதல், அதனுடன் தொடர்புடைய சுற்றுச்சூழல் நன்மைகளுக்காக, சிறந்த கழிவு மேலாண்மை நடைமுறைகளை ஊக்குவித்தல் போன்ற பரந்த நோக்கங்களுடன் அரசு உயிரி எரிபொருளை ஊக்குவித்து வருகிறது. பொதுத்துறை எண்ணெய் சந்தைப்படுத்தல் நிறுவனங்கள்  6 பிப்ரவரி 2023 முதல் ஈ 20 பெட்ரோல் விற்பனையைத் தொடங்கின, மேலும் இ 20 எரிபொருள் தற்போது நாடு முழுவதும் 1900 க்கும் மேற்பட்ட சில்லறை விற்பனை நிலையங்களில் விற்கப்படுகிறது. 'இந்தியாவில் எத்தனால் கலப்புக்கான வரைபடம் 2020-25' குறித்த விரிவான அறிக்கை 2025-26 க்குள் இந்தியாவில் 20% எத்தனால் கலப்பு என்ற இலக்கை அடைய வழிகாட்டுகிறது.
இத்தகவலை பெட்ரோலியம் மற்றும் இயற்கை எரிவாயு அமைச்சகத்தின் இணை அமைச்சர் ராமேஸ்வர் டெலி இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.ANU/SM/KPG
(Visitor Counter : 100
இளைஞர் நலன் மற்றும் விளையாட்டு அமைச்சகம்
வில்வித்தை வீரர் திரு கபிலுக்கு கொரோனா தொற்று உறுதி
புனேவில் உள்ள ராணுவ விளையாட்டு மையத்தில் நடைபெற்றுவரும் தேசிய வில்வித்தை பயிற்சி முகாமில் கலந்துகொண்டுள்ள வீரர் திரு கபிலுக்கு கொரோனா தொற்று உறுதி செய்யப்பட்டுள்ளது. அவருக்கு கொரோனா தொற்றுக்கான அறிகுறிகள் எதுவும் இல்லை. திரு கபில், தொடர்ந்து மருத்துவ குழுவால் கண்காணிக்கப்பட்டு வருகிறார்.
18 நாட்கள் விடுமுறையில் இருந்து மீண்டும் பயிற்சி முகாமிற்கு திரும்புகையில், இந்திய விளையாட்டு ஆணையம் வகுத்துள்ள வழிகாட்டு நெறிமுறைகளின்படி திரு கபிலுக்கு கொரோனா பரிசோதனை செய்யப்பட்டது. தனிமையில் இருந்த அவர், பயிற்சி முகாமில் உள்ள எவருடனும் தொடர்பு ஏற்படுத்திக் கொள்ளவில்லை.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677117
(Visitor Counter : 100
விண்வெளித்துறை
உணவு பதப்படுத்துதல் துறையில் வேலைவாய்ப்பு
உணவு பதப்படுத்துதல் என்பது நாட்டின் முக்கிய வேலைவாய்ப்பு மிகுந்த தொழில்களில் ஒன்றாகும். உணவு பதப்படுத்துதல் துறை உட்பட பதிவு செய்யப்பட்ட உற்பத்தித் துறைக்கான தரவு, தொழில்துறையின் வருடாந்திர ஆய்வு மூலம் புள்ளியியல் மற்றும் திட்ட அமலாக்கத்துறை அமைச்சகத்தால் வெளியிடப்படுகிறது. 2018-19ஆம் ஆண்டுக்கான தொழில்துறையின் வருடாந்திர கணக்கெடுப்பின்படி, பதிவு செய்யப்பட்ட உற்பத்தித் துறையில் ஈடுபட்டுள்ள மொத்த நபர்களில் உணவு பதப்படுத்துதல் துறை 11.22% பங்களித்துள்ளது. 2016-17-ல் 18.53 லட்சம் பேரும், 2017-18ல் 19.33 லட்சம் பேரும், 2018-19ல் 20.05 லட்சம் பேரும் வேலைவாய்ப்பை பெற்றுள்ளனர்.
மக்களவையில் இன்று மத்திய உணவு பதப்படுத்துதல் தொழில் துறை இணையமைச்சர் திரு பிரகலாத் சிங் பட்டேல் எழுத்து மூலம் அளித்த பதிலில் இதனைத் தெரிவித்துள்ளார்.
விவசாயத்துறை அமைச்சகம்
வேளாண் சட்டங்கள் நாடு முழுவதும் உள்ள மாநிலங்களில் வரவேற்கப்படுகின்றன: நரேந்திர சிங் தோமர்
வேளாண் சட்டங்கள் நாடு முழுவதும் உள்ள மாநிலங்களில் வரவேற்கப்படுகின்றன என மத்திய வேளாண் அமைச்சர் நரேந்திர சிங் தோமர் கூறியுள்ளார்.
உத்தரப் பிரதேசத்தைச் சேர்ந்த தேசிய விவசாயிகள் சங்க உறுப்பினர்கள், மத்திய வேளாண் அமைச்சர் திரு நரேந்திர சிங் தோமரை, தில்லியில் உள்ள கிரிஷி பவனில் இன்று சந்தித்து பேசினர். வேளாண் சட்டங்களை வரவேற்பதாகவும், இது விவசாயிகளுக்கு பயன் அளிக்கும் எனவும்அந்த சங்கத்தின் தலைவர்கள் கூறினர். வேளாண் சட்டங்கள் மற்றும் குறைந்தபட்ச ஆதரவு விலை தொடர்பான ஆலோசனைகளையும் அமைச்சரிடம் அவர்கள் மனுக்களாக அளித்தனர்.
வேளாண் சட்டங்களுக்கு ஆதரவு தெரிவித்ததற்காக, விவசாய சங்க தலைவர்களுக்கு மத்திய வேளாண் அமைச்சர் திரு நரேந்திர சிங் தோமர் நன்றி கூறினார். வேளாண் சட்டங்கள் நாடு முழுவதும் பல மாநிலங்களில் வரவேற்கப்படுவதாக அமைச்சர் நரேந்திர சிங் தோமர் தெரிவித்தார். உண்மையான விவசாய சங்கங்களுடன், தொடர்ந்து பேச்சுவார்த்தை நடத்தி, பிரச்னைகளுக்கு திறந்த மனதுடன் தீர்வு காண மத்திய அரசு தயாராக இருப்பதாகவும், அமைச்சர் திரு நரேந்திர சிங் தோமர் தெரிவித்தார்.
குறைந்தபட்ச ஆதரவு நிலை நிர்வாக முடிவு என்றும், அது தொடரும் எனவும் அமைச்சர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680846
(Visitor Counter : 122
வணிகம் மற்றும் தொழில்துறை அமைச்சகம்
இந்தியா ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் அமலுக்கு வந்துள்ளது
இந்தியா இவ்வருடம் இரண்டு வர்த்தக ஒப்பந்தங்களை செயல்படுத்தி உள்ளது. இந்தியா- ஐக்கிய அரபு நாடுகளுடனான பொருளாதார கூட்டு ஒப்பந்தம் இவ்வருடம் மே 1 செயல்படுத்தப்பட்டப்பின் இன்று இந்தியா ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்புதல் செயல்படுத்தப்பட்டுள்ளது. இந்தியா ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம், நவம்பர் 21 ஆம் தேதி அங்கீகரிக்கப்பட்டு, எழுதப்பட்ட கோரிக்கைகள் நவம்பர் 29-30 அன்று பரிமாற்றிக் கொள்ளப்பட்டு, இன்று செயல்படுத்தப்பட்டது.
நம் நாட்டில் தயாரிக்கப்படும் பொருட்களை ஆஸ்திரேலியாவுக்கு ஏற்றுமதி செய்வதற்கான வாய்ப்புகள் நிறைய உள்ளன, ஏனெனில் அந்நாடு பெரும்பாலும் எதையும் உற்பத்தி செய்யாது, ஆஸ்திரேலியா, மூலப் பொருட்களை உற்பத்தி செய்யும் நாடு. இந்த ஒப்பந்தத்தால் நமக்கு மலிவான மூலப்பொருட்கள் கிடைக்கும், இந்திய நுகர்வோருக்குத் தரமான பொருட்களை மலிவான விலையில் வழங்கவும் நமக்கு உதவும். மறுபுறம், மூலப்பொருட்களை ஏற்றுமதி செய்யும் ஆஸ்திரேலியாவிற்கு இந்தியா தனது 70% வரிகளை குறைக்கும்.
இந்த ஒப்பந்தம் ஐடி சேவைகளின் மேல் இருக்கும் இரட்டை வரிகளை ஒழிப்பதோடு, ஐடி துறையில் நமக்கு அதிக லாபத்தை கொடுக்கும். இரட்டை வரிகள் திருத்தப்பட்ட சட்டத்தால் ஏப்ரல் 1 ஆம் தேதியிலிருந்து ஐடி துறையில் இரட்டை வரி நீக்கப்பட்டது. பல கோடி டாலர்களை வரப்போகும் வருடங்களில் சேமிப்பதால் பல வேலை வாய்ப்புகளை இது உருவாக்கும்.
ஆஸ்திரேலியா இதற்கு முன் ஒப்பந்தம் செய்யாத துறைகள், விவசாயம் மற்றும் பால்வளத் துறைகளாகும். இந்தியாவின் பலவீனமான துறைகளும் இவையே. ஆனால், தற்போது இந்த ஒப்பந்தத்தால் இத்துறைகள் பாதுகாக்கப்பட்டுள்ளன. மிகவும் பரிவுடன் பேச்சுவார்த்தைகளை நிகழ்த்தி, நமக்கு முழு ஒத்துழைப்பு அளித்த, ஆஸ்திரேலிய அரசை அமைச்சர் பியூஷ் கோயல் பாராட்டினார்.
இந்த ஒப்பந்தம், இரு நாடுகளுக்கும் இடையே முறையான வழிமுறைகளை ஏற்படுத்தி, வர்த்தகத்தை ஊக்குவிக்கவும் மேம்படுத்தவும் வழிவகுக்கிறது.
ஆஸ்திரேலியா சுமார் 135 துணைத் துறைகளில் சலுகைகள் வழங்கி, மிகவும் விருப்பமான நாடுகள்  பட்டியலில் இந்தியாவிற்கு ஆர்வமுள்ள முக்கிய பகுதிகளை உள்ளடக்கிய 120 துணைத் துறைகளை வழங்கியுள்ளது.
மறுபுறம், இந்தியா ஆஸ்திரேலியாவிற்கு சுமார் 103 துணைத் துறைகளில் சந்தைகள், வணிக சேவைகள், தகவல் தொடர்பு சேவைகள் போன்ற 11 பெரிய சேவைத் துறைகளில், 31 துணைத் துறைகளில் மிகவும் விருப்பமான நாடு அந்தஸ்தையும் வழங்கியுள்ளது.
இந்த ஒப்பந்தத்தின் கீழ் மருந்து தயாரிப்புகளுக்கான தனி இணைப்புக்கு இரு தரப்பினரும் ஒப்புக்கொண்டுள்ளனர். இது காப்புரிமை பெற்ற, பொதுவான மருந்துகளுக்கு விரைவான அனுமதியை வழங்கும்.
இந்த ஒப்பந்தத்தினால், இந்தியாவில் கூடுதலாக 10 லட்சம் வேலை வாய்ப்புகள் உருவாக்கப்படும் என்று மதிப்பிடப்பட்டுள்ளது. இந்திய யோகா ஆசிரியர்கள் மற்றும் சமையல் கலைஞர்களுக்கு வருடாந்திர விசா ஒதுக்கீட்டின் மூலம் பயனடைவார்கள். இந்தியா ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தினால் 1 லட்சத்திற்கும் அதிகமான இந்திய மாணவர்கள் கல்வி விசா மூலம் பயனடைவார்கள். ஆஸ்திரேலியா இந்தியாவின் முக்கியமான நட்பு நாடு. ஆஸ்திரேலியா நான்கு நாடுகளான குவாட், முத்தரப்பு சப்ளை செயின் முன்முயற்சி மற்றும் இந்தோ-பசிபிக் பொருளாதார மன்றம் ஆகியவற்றில் பங்களித்துள்ளது.
மேலும் தகவல்களுக்கு இந்த ஆங்கிலச் செய்திக்குறிப்பை காணவும் https://www.pib.gov.in/PressReleasePage.aspx?PRID=1887259
சட்டம் மற்றும் நீதித்துறை அமைச்சகம்
கோவிட் 19 ஊரடங்கு காலத்தின் போது, பிரபல ஆன்மீக பிரச்சாரகரான ஸ்ரீ ஸ்ரீ ரவிசங்கருடன் கோவிட் 19 தொடர்பான காணொளி மாநாடு ஒன்றுக்கு வருமான வரித்துறை மேல் முறையீட்டுத் தீர்ப்பாயம் ஏற்பாடு செய்திருந்தது
நாட்டில் ஆன்மீகப் பாதையைத் தேடுகின்ற மக்களின் பங்கேற்புடன் வருமான வரித்துறை தீர்ப்பாயத்துடன் தொடர்புடைய அனைத்து பங்குதாரர்களுக்கும், அவர்களது குடும்பங்களுக்கும், சமுதாயத்திற்கும், நண்பர்களுக்கும், உடல், மனம், உணர்வு சார்ந்த நலன்களைக் கருத்தில் கொண்டு, நேற்று புதுதில்லியில் காணொளி மூலமாக தேசிய அளவிலான கருத்தரங்கு ஒன்றுக்கு வருமான வரி மேல் முறையீட்டுத் தீர்ப்பாயம் ஏற்பாடு செய்திருந்தது. தற்போது, மனிதகுல வரலாற்றிலேயே மிக மோசமான ஒரு கட்டத்தில் உலகம் முழுவதுமே இருக்கிறது. மனிதகுலம் வருங்காலத்தைப் பற்றி ஒருவித அச்சம் கொண்டுள்ளது. இதற்கு மாற்றாக ஒரு நடவடிக்கை எடுக்க வேண்டும் என்பதற்காக இந்த மாநாடு ஏற்பாடு செய்யப்பட்டிருந்தது.
அலுவலகத்தில் பணிபுரியும் போதும், குடும்பத்திலும் சமுதாயத்திலும், எவ்வாறு மகிழ்ச்சியுடன் இருப்பது என்ற தலைப்பில் பிரபல ஆன்மிக ஆசானும், பிரச்சாரகருமான ஸ்ரீ ஸ்ரீ ரவிசங்கர் சொற்பொழிவாற்றினார். இந்த நிகழ்ச்சிக்கு வருமான வரி மேல் முறையீட்டுத் தீர்ப்பாயத் தலைவர் நீதிபதி திரு பி.பி.பட், தலைமை வகித்தார். வருமான வரி மேல் முறையீட்டுத் தீர்ப்பாயத்தின் அனைத்து துணைத் தலைவர்கள், தீர்ப்பாயத்தின் உறுப்பினர்கள், ரெஜிஸ்ட்ரி பணியாளர்கள் எனப் பலர் தங்கள் குடும்பத்துடன், இந்த நிகழ்ச்சியில் பங்கேற்றனர்.
தாம் பெற்ற பயன்கள் குறித்து சமுதாயத்தில் பெரும்பாலான உறுப்பினர்களுடன் பகிர்ந்து கொண்ட நீதிபதி திரு பட், வருமான வரி வழக்குரைஞர் சங்க உறுப்பினர்கள், வருமான வரித்துறை உறுப்பினர்கள் மற்றும் நாடு முழுவதுமுள்ள இதர மக்களும் இதன் மூலம் பயனடையுமாறு அழைப்பு விடுத்தார். பல்வேறு உயர்நீதிமன்றங்களின் தற்போதைய நீதிபதிகள் மற்றும் ஓய்வு பெற்ற நீதிபதிகள், மத்திய சட்டத்துறைச் செயலர் மற்றும் பல்வேறு துறைகளைச் சேர்ந்த பல முக்கிய பிரமுகர்களும், இந்த நிகழ்ச்சியில் பங்கேற்றனர்.
உள்துறை அமைச்சகம்
மாணவர் காவல் படைத் திட்டத்தை மத்திய உள்துறை அமைச்சர் நாளை தொடங்கி வைக்கிறார்
காவல் துறைக்கும், சமுதாயத்திற்கும் இடையே இத்திட்டம் பாலமாக அமையும்
மாணவர் காவல் படைத் திட்டம் நாளை  நாடெங்கும் தொடங்கப்படுகிறது. மத்திய உள்துறை அமைச்சர் திரு. ராஜ்நாத் சிங் திட்டத்தை தொடங்கி வைக்கிறார்.
காவல் துறைக்கும், சமுதாயத்திற்கும் இடையே இத்திட்டம் பாலமாக அமையும் என எதிர்பார்க்கப்படுகிறது. இத்திட்டத்தின்படி பள்ளிகளிலும், பள்ளிக்கு வெளியேயும் வகுப்புகள் நடத்தி அதன் மூலம் நன்னெறிகள் புகட்டப்படும். இத்திட்டம் 8 மற்றும் 9 ஆம் வகுப்பு மாணவர்களுக்கு முக்கிய கவனம் செலுத்துகிறது. அதே சமயம் இந்த மாணவர்களின் பணிச்சுமையை எவ்வகையிலும் அதிகரிக்காதவாறு பார்த்துக் கொள்ளப்படும். இந்தப் பாடத் திட்டத்திற்கு எந்தவித பாடப் புத்தகமும் இல்லை. தேர்வுகளும் இருக்காது. மாதத்திற்கு ஒரு வகுப்பு நடத்தப்படும். இந்தத் திட்டத்தில் இரண்டு தலைப்புகள் எடுத்துக் கொள்ளப்படும்.
- குற்றத் தடுப்பு மற்றும் கட்டுப்பாடு
- நன்னெறிகளும், அறநெறிகளும்
முதலாவது தலைப்பின் கீழ் கண்டவை போதிக்கப்படும்: சமுதாய காவல், சாலைப் பாதுகாப்பு, சமூக கேடுகளுக்கு எதிரான போர், மகளிர், குழந்தைகள் பாதுகாப்பு, ஊழலுக்கு எதிரான போர். பேரிடர் மேலாண்மை. 2-வது தலைப்பின் கீழ், நன்னெறிகள் மற்றும் அறநெறிகள், முதியோருக்கு மரியாதை, பரிவு மற்றும் இரக்கம், சகிப்புத்தன்மை, பொறுமை, மனப்பான்மை, குழு உணர்வு, ஒழுக்கம் ஆகியன போதிக்கப்படும்.
இந்தத் திட்டத்திற்கென காவல் ஆராய்ச்சி மேம்பாடு அமைப்பு கையேடு ஒன்றை தயாரித்துள்ளது. என்.சி.இ.ஆர்.டி. ஆதரவுடன் இந்த கையேடு தயாரிக்கப்பட்டுள்ளது. திட்டத்தில் கள செயல் விளக்கங்களுக்கு முக்கியத்துவம் அளிக்கப்படும். மகளிர் காவல் நிலையங்கள், குழந்தைகள் பாதுகாப்பு இல்லங்கள், போக்குவரத்துக் காவல் நிலையம், தீயணைப்பு நிலையங்கள் ஆகியவற்றின் மூலம் நேரடி அனுபவ கற்றல் முறை பயன்படுத்தப்படும்.
மாநில அளவில் இத்திட்டத்தை நெறிபடுத்த குழு ஒன்று அமைக்கப்படும். உள்துறை முதன்மை செயலாளர் தலைமையில் அமையும் இக்குழுவில் கல்வித்துறை முதன்மை செயலாளர், காவல் துறை தலைமை இயக்குனர் ஆகியோர் உறுப்பினர்களாக இருப்பார்கள். மாவட்ட நிலையிலும் இது போன்ற குழு ஒன்று மாவட்ட ஆட்சியர் தலைமையில் அமைக்கப்படும். முதன்மை கல்வி அலுவலர்கள், காவல் துறை கண்காணிப்பாளர்கள் இவற்றில் உறுப்பினர்களாக இருப்பார்கள்.
திட்டத்தை செயல்படுத்த மாநிலங்களுக்கு ரூ.67 கோடி வழங்கப்பட்டுள்ளது. தொடக்கத்தில் திட்டம் அரசுப் பள்ளிகளில் அமல்படுத்தப்படும்.
(Visitor Counter : 112
தொழிலாளர் மற்றும் வேலைவாய்ப்பு அமைச்சகம்
இ பி எஸ் 1995 திட்டச் சான்றிதழ் பெற விண்ணப்பிக்கும் வசதி தற்போது உமாங் செயலியில் கிடைக்கும்
புதிய மின் அரசாளுமைக்கான யூனிஃபைட் அலைபேசிச் செயலி  ஊழியர் வருங்கால வைப்பு நிதி  சந்தாதாரர்களிடையே மிகவும் பிரபலமடைந்துள்ளது. இந்தச் செயலி கோவிட்-19 காலத்தில், அவர்கள் வீட்டில் இருந்தபடியே தங்கு தடையின்றி ஊழியர் வருங்கால வைப்பு நிதிச் சேவைகளைப் பெற உதவியது. பிஎஃப் சந்தாதாரர் ஒருவர், இபிஎப்ஓ வில் பதினாறு விதமான சேவைகளை உமாங் செயலி மூலமாக தங்களது அலைபேசியிலேயே பெற முடியும். தற்போது கூடுதலாக ஒரு வசதி ஏற்படுத்தப்பட்டுள்ளது.
ஊழியர் ஓய்வூதியத் திட்டம் 1995இன் கீழ் திட்ட உறுப்பினர்கள் திட்டச் சான்றிதழ் பெற விண்ணப்பிக்கும் வசதி தற்போது ஏற்படுத்தப்பட்டுள்ளது.
இந்த வசதி 5.89 கோடிக்கும் அதிகமான சந்தாதாரர்களுக்குப் பயனளிக்கும். உமாங் செயலியில் சேவைகளைப் பெறுவதற்கு நடப்பில் உள்ள யுனிவர்சல் கணக்கு எண் ஒன்றும் ஊழியர் வருங்கால வைப்பு நிதி அமைப்பில் பதிவு செய்யப்பட்ட அலைபேசி எண் ஒன்றும் அவசியம்.
நவீன தொழில் நுட்பங்களை சந்தாதாரர்களின் வாயிலுக்கு வெற்றிகரமாக ஊழியர் வருங்கால வைப்பு நிதி அமைப்பு கொண்டு சென்றுள்ளது இதனால் உமாங் செயலியில் மிகவும் பிரபலமான சேவை அளிக்கும் அமைப்பாக ஊழியர் வருங்கால வைப்பு நிதி அமைப்பு திகழ்கிறது. ஆகஸ்ட் 2019 முதல் இதுவரை 47.3 கோடி ஹிட்டுகள் இந்தச் செயலிக்கு கிடைத்துள்ளன. இதில் 41.6 கோடி ஹிட்டுகள் அல்லது 88 சதவிகிதம், ஊழியர் வருங்கால வைப்பு நிதிச் சேவைகளுக்காகக் கிடைக்கப் பெற்றவை. அலைபேசி வாயிலாக டிஜிட்டல் இணைப்பு வழங்குவதில் மிகப்பெரும் அளவிலான வளர்ச்சியை இந்தியா கண்டு வருகிறது. உமாங் செயலி மூலமாக மிகவும் தொலைதூரப் பகுதிகளிலும் உள்ள உறுப்பினர்களுக்கும் டிஜிட்டல் தளங்கள் வாயிலாக மேலும் மேலும் பல சேவைகள் கிடைப்பதற்கு ஊழியர் வருங்கால வைப்பு நிதி அமைப்பு வகை செய்து வருகிறது
(Visitor Counter : 156
நிதி அமைச்சகம்
இந்திய அரசின் கடன் பத்திரங்களை ஏலத்தில் விடுவதற்கு மாற்றியமைக்கப்பட்ட அட்டவணை 
இந்திய அரசின் ரொக்கப் பணத்தின் இருப்பு நிலையை மறுஆய்வு செய்த பிறகு, இந்திய ரிசர்வ் வங்கியுடன் ஆலோசனை நடத்தி, ஜூன் 2020-உடன் முடிவடையும் காலாண்டின் மீதமுள்ள காலத்தில் கருவூலக் கடன் பத்திரங்களை வெளியிடுவதற்கான திருத்தியமைக்கப்பட்ட தொகையை அறிவிக்க இந்திய அரசு முடிவு செய்துள்ளது.
மார்ச் 27, 2018-இல் வெளியிடப்பட்ட பொது அறிவிக்கை எண். F.No.4-W&M/2018-ல் குறிப்பிடப்பட்டுள்ள விதிகள் மற்றும் நிபந்தனைக்கு உட்பட்டும், இதனை இந்திய அரசு, அவ்வவ்போது திருத்தியமைப்பதன் அடிப்படையிலும் கடன் பத்திரங்களின் ஏலம் இருக்கும்.
ரெயில்வே அமைச்சகம்
அடுத்த 24 மணிநேரத்தில் 140 மெட்ரிக் டன் திரவ பிராணவாயுவை கொண்டுச் செல்லவிருக்கிறது இந்திய ரயில்வே
போர்க்கால அடிப்படையில், இந்திய ரயில்வே, அடுத்த 24 மணி நேரத்தில் 140 மெட்ரிக் டன்னுக்கும் அதிகமான பிராணவாயுவை விநியோகிக்கவிருக்கிறது.
மொத்தம் உள்ள 9 டேங்கர்களில், 5 டேங்கர்கள் லக்னோவை இன்று இரவு சென்றடையும். பொக்காரோவிலிருந்து திரவ மருத்துவ பிராணவாயுவுடன் புறப்பட்டுள்ள மீதமுள்ள 4 டேங்கர்கள் நாளை அதிகாலை லக்னோ சென்றடையும் என்று எதிர்பார்க்கப்படுகிறது.
இதுவரை நாக்பூரில் இருந்து நாசிக் வழியாக மும்பையிலிருந்து விசாகப்பட்டினத்திற்கும், லக்னோவில் இருந்து பொக்காரோவிற்கும்,பின்னர் மறுவழிகளிலும் ஆக்சிஜன் எக்ஸ்பிரஸ் ரயில்கள் இயங்கி வருகின்றன. 150 மெட்ரிக் டன்கள் திரவ பிராணவாயுவுடன் 10 கொள்கலன்கள் இதுவரை ஏற்றிச் செல்லப்பட்டுள்ளன.
4 டேங்கர்களுடன்  ஓர் ஆக்சிஜன் எக்ஸ்பிரஸ் ரயில் இன்று இரவு தில்லி ராய்கரிலிருந்து சத்திஸ்கர் புறப்படும்.
கீழ்காணும் வழித்தடங்களில் பிராணவாயுவை ஏற்றிச் செல்ல இந்திய ரயில்வே முழுவீச்சில் தயார் நிலையில் உள்ளது:
மஹாராஷ்டிராவிற்கு கூடுதல் திரவ மருத்துவ பிராணவாயுவை கொண்டுச் செல்வதற்காக ஜாம்நகரில் இருந்து மும்பைக்கும், நாக்பூர்/ புனே முதல் விசாகப்பட்டினம்/ அங்குல் வரை பிராணவாயுவை ஏற்றிச்செல்ல இந்திய ரயில்வே திட்டமிட்டுள்ளது.
தெலங்கானாவிற்கு திரவ மருத்துவ பிராணவாயுவை கொண்டு செல்வதற்கு, அங்குலிலிருந்து செகந்தராபாத் வரையிலான வழித்தடத்தை இந்திய ரயில்வே தேர்ந்தெடுத்துள்ளது.
ஆந்திரப் பிரதேசத்திற்கு, அங்குல் முதல் விஜயவாடா வரையிலான வழித்தடத்தில் திரவ மருத்துவ எரிவாயுவை இந்திய ரயில்வே கொண்டுச் செல்லும்.
அதேபோல் மத்திய பிரதேசத்திற்கு ஜாம்ஷெட்பூர் முதல் ஜபல்பூர் வரையிலான வழித்தடத்தில் பிராணவாயு டேங்கர்கள் ஏற்றிச் செல்லப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713974
-------
(Visitor Counter : 129
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில் பிரபல நடிகர் பிஸ்வஜித் சட்டர்ஜிக்கு விருது
கோவா சர்வதேச திரைப்பட விழாவில், பிரபல நடிகர் திரு பிஸ்வஜித் சட்டர்ஜிக்கு, இன்று இந்த ஆண்டின் இந்திய ஆளுமை விருது வழங்கப்பட்டது.
இவர் இந்திய மற்றும் வங்காள மொழி படங்களில் நடித்துள்ளார், பாடல்களும் பாடியுள்ளார். திரைப்பட இயக்குனராகவும், தயாரிப்பாளராகவும் உள்ளார். திரைப்பட விழாவின் இறுதிநாள் நிகழ்ச்சியில், கோவா ஆளுநர் திரு பகத் சிங் கோசியாரி, முதல்வர் டாக்டர் பிரமோத் சவந்த், மத்திய அமைச்சர் பபுல் சுப்ரியோ ஆகியோர் இணைந்து இந்த விருதை வழங்கினர்.
இந்த விருதை மத்திய தகவல் மற்றும் ஒலிபரப்புத்துறை அமைச்சர் திரு பிரகாஷ் ஜவடேகர் கடந்த 16ம் தேதி அறிவித்தார்.
இந்நிகழ்ச்சியில் பேசிய நடிகர் திரு பிஸ்வஜித் சட்டர்ஜி, ‘‘இந்த விருதை வழங்கி கவுரவித்ததற்காக, இந்திய அரசுக்கும் மற்றும் தகவல் மற்றும் ஒலிபரப்புத்துறை அமைச்சகத்துக்கும் எனது இதயப்பூர்வ நன்றி. வங்கதேசமும், இந்தியாவும் சகோதரர்கள், தனித்தனியானவை அல்ல’’ என்றார்.
பல புகழ்பெற்ற வங்க மொழிப்படங்களில் நடித்திருந்தாலும்,
‘கஹ்தே ஹை முஜ்கோ ராஜா’ என்ற படத்தை திரு பிஸ்வஜித் தயாரித்தும் இயக்கியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691887
பழங்குடியினர் நலத்துறை அமைச்சகம்
பழங்குடியின எம்.பி.க்கள் மற்றும் பத்ம விருது பெற்ற பழங்குடியினருக்கு பழங்குடியினர் விவகார அமைச்சகம், பாராட்டு
இந்தியாவின் 15வது குடியரசுத் தலைவரான திருமதி திரௌபதி முர்முவின் வரலாற்று வெற்றியைக் கொண்டாடும் வகையில், பழங்குடியினர் விவகார அமைச்சகம், இன்று புதுதில்லியில் உள்ள தேசிய பழங்குடி ஆராய்ச்சி நிறுவனத்தில், நாடு முழுவதும் உள்ள பழங்குடியின பத்ம விருது பெற்றவர்கள் மற்றும் பழங்குடியின நாடாளுமன்ற உறுப்பினர்களுக்கு விருந்து அளித்து கவுரவித்தது.
பழங்குடியின சமூகங்களின் நலன் மற்றும் மேம்பாட்டிற்கான அவர்களின் தவிர்க்க முடியாத பங்களிப்பிற்கு பாராட்டு தெரிவிக்கும் வகையில், பழங்குடி சமூகத்தைச் சேர்ந்த பத்ம விருது பெற்றவர்களுக்கு பாராட்டு விழாவை அமைச்சகம் ஏற்பாடு செய்தது. மேலும், அந்த இடத்தில் பத்ம விருது ஓபன் ஹவுஸ் சிறப்பு கலந்துரையாடலுக்கும் ஏற்பாடு செய்யப்பட்டது.
மத்திய பழங்குடியினர் விவகாரத்துறை அமைச்சர் திரு அர்ஜுன் முண்டா, மத்திய பழங்குடியினர் நலத்துறை இணை அமைச்சர் திருமதி. ரேணுகா சிங், மத்திய சிறுபான்மை விவகாரத்துறை இணை அமைச்சர் திரு ஜான் பர்லா, மத்திய எஃகு துறை இணை அமைச்சர் திரு ஃபக்கன் சிங் குலாஸ்தே, பழங்குடியினர் விவகார அமைச்சக அதிகாரிகள்மற்றும் பிற முக்கிய பிரமுகர்கள் சிறப்பு நிகழ்ச்சியில் கலந்து கொண்டனர்.
இவ்விழாவில் பத்ம விருது பெற்றவர்கள் தங்களின் அனுபவங்களையும் போராட்டப் பயணங்களையும் பகிர்ந்து கொண்டனர்.
இந்நிகழ்ச்சியில், மத்திய பழங்குடியினர் நலத்துறை அமைச்சர் திரு அர்ஜுன் முண்டா, பத்ம விருது பெற்றவர்கள் மற்றும் அவர்களின் பயணம் மற்றும் சாதனைகள் அனைவருக்கும் ஊக்கமளிப்பதாக உள்ளது என்று கூறினார். அவர்கள் சமூகத்திற்கு மகத்தான பங்களிப்பை வழங்கி, களத்தில் ஒரு மாற்றத்தை ஏற்படுத்திய இந்த சாதனையாளர்களுக்கு நாம் நமது மரியாதையைச் செலுத்த வேண்டும் என்று திரு அர்ஜுன் முண்டா வலியுறுத்தினார்.
இந்த நிகழ்ச்சி, இந்தியாவில் உள்ள பழங்குடியின சமூகங்களுக்கான ஒத்துழைப்பு, ஒருங்கிணைப்பு மற்றும் மேம்பாட்டை வலுப்படுத்துவதில் மற்றொரு மைல்கல்லாக உள்ளது. இந்தியாவில் சமத்துவம் மற்றும் ஒருமைப்பாட்டின் நீண்டகால பிணைப்பை இது வலுப்படுத்த உதவும்.
•••••••••••••
(Visitor Counter : 196
பிரதமர் அலுவலகம்
பழம்பெரும் பாடகர் லதா மங்கேஷ்கரின் மறைவுக்கு பிரதமர் இரங்கல்
பழம்பெரும் பாடகர் லதா மங்கேஷ்கரின் மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார். அவரது குடும்பத்தினருடன் பேசிய பிரதமர் தமது இரங்கலைத் தெரிவித்துக் கொண்டார். இந்திய கலாச்சாரத்தின் சின்னம் என்று வருங்கால தலைமுறையினர் அவரை நினைவுகூர்வர் என்று பிரதமர் கூறினார். அவரது இனிமையான குரல் மக்களை வசியப்படுத்தும் ஒப்பற்ற திறனைப் பெற்றிருந்தது என்று அவர் தெரிவித்துள்ளார்.
பிரதமர் வெளியிட்டுள்ள தொடர் டுவிட்டர் பதிவுகளில் கூறியிருப்பதாவது;
‘’ நான் சொல்லொணா துயரத்தில் உள்ளேன். அன்பான, கனிவான லதா தீதி நம்மோடு இல்லை. அவர் நமது தேசத்தில் நிரப்ப முடியாத வெற்றிடத்தை உருவாக்கி பிரிந்துள்ளார். ஈடுஇணையற்ற காந்தக் குரலுடன் மக்களை வசீகரித்த இந்திய கலாச்சாரத்தின் சின்னமாக திகழ்ந்த இவரை வருங்கால தலைமுறையினர் நினைவில் கொள்வார்.
லதா தீதியின் பாடல்கள் பல்வேறு உணர்ச்சிகளை வெளிக் கொண்டு வந்துள்ளன. பல தசாப்தங்களாக இந்திய சினிமா உலகின் மாற்றத்திற்கு முக்கிய காரணமாக இருந்தார். சினிமாவைத் தாண்டி இந்தியாவின் வளர்ச்சியை அவர் எப்போதும் விரும்பினார். வலிமையான முன்னேறிய இந்தியாவை எப்போதும் காண அவர் விரும்பினார்.
லதா தீதியிடம் நான் எப்போதும் அளவற்ற பாசத்தைப் பெற்றிருந்ததை எனது பெருமையாகக் கருதுகிறேன். அவருடனான எனது தொடர்பு மறக்க முடியாததாக இருக்கும். லதா தீதியின் மறைவால் எனது சக இந்தியர்களுடன் நான் துக்கப்படுகிறேன். அவரது குடும்பத்தினரிடம் பேசி ஆறுதல் கூறினேன். ஓம் சாந்தி.